Miralem Pjanić

Miralem Pjanić (s. 2. huhtikuuta 1990 Zvornik, Jugoslavia) on bosnialainen uransa päättänyt jalkapalloilija. Hän oli pelipaikaltaan keskikenttäpelaaja. Hän pelasi urallaan Ranskan, Italian, Espanjan, Turkin, Arabiemiraattien ja Venäjän sarjoissa.

Pjanić pelasi nuorisomaaotteluita Luxemburgin paidassa, mutta päätti myöhemmin urallaan kuitenkin edustaa Bosnia ja Hertsegovinaa. Hän pelasi Bosnia ja Hertsegovinan maajoukkueessa yhteensä 115 ottelua ja edusti maataan MM-kilpailuissa 2014. 

 Seurajoukkueura 
 Alkuvaiheet 
Pjanić aloitti junioriuransa luxemburgilaisessa Monnerechissa, kun perhe oli muuttanut sinne Bosnian sodan ja maalivahtina pelanneen isä Fahrudinin jalkapallouran vuoksi, mutta siirtyi pian Schëffleng 95:n riveihin. Schëfflengessä pelatessaan hän herätti kiinnostusta ranskalaisseura Metzissä ja myöhemmin hän liittyi joukkueeseen juniorisopimuksella.Lyon's Miralem Pjanic holds key to unlocking Liverpool Guardian. Viitattu 23.12.2009.

 Metz 
Pjanić liittyi Metziin 14-vuotiaana ja viiden vuoden sopimuksella. Hän pelasi seuran juniorijoukkueessa noin kolme vuotta, kunnes sai kaudella 2007–2008 kutsun edustusjoukkueeseen silloiselta päävalmentajalta Francis De Taddeolta. Hän teki ensiesiintymisensä tultuaan vaihdosta kentälle ottelussa Paris Saint-Germainia vastaan.

Hyvin sujuneen alku kauden jälkeen 30. marraskuuta 2007 Pjanić teki ensimmäisen ammattilaissopimuksensa seuran kanssa, joka oli kolmivuotinen ja pitäisi hänet seurassa vuoteen 2010 asti. Ensimmäisen maalinsa hän teki 15. joulukuuta 2007 ottelussa Sochauxia vastaan.Feuille de match lfp.fr. Viitattu 23.12.2009. Samalla hänestä tuli yksi nuorimmista pelaajista, joka on onnistunut maalinteossa maan pääsarjassa. Ensimmäisenä kautenaan hän pelasi 32 pääsarjaottelua ja teki niissä kolme maalia.

Huolimatta Pjanićin henkilökohtaisesta onnistumisesta kauden aikana, Metz tippui maan pääsarjasta.

 Lyon 
Monien tarjouksien jälkeen Pjanić päätti siirtyä Lyoniin. Siirtosumma oli 8 miljoonaa euroa ja hän solmi joukkueen kanssa viisivuotisen sopimuksen. Ensimmäisen pääsarjaottelunsa Lyonissa hän pelasi kauden 2008–2009 avausottelussa Toulousea vastaan.

Kaudella 2009–2010 Pjanić sai pelinumerokseen 8, samalla paikalla esiintyneen tähtipelaaja Juninhon lähdettyä joukkueesta. Hän aloitti kauden vahvasti ja teki ensimmäisen maalinsa Lyonissa Mestarien liigan karsintaottelussa Anderlechtia vastaan. Maali syntyi vapaapotkusta. Muutama viikko myöhemmin hän onnistui maalinteossa myös pääsarjaottelussa Auxerrea vastaan.

 Roma 
31. elokuuta 2011 Pjanić teki nelivuotisen sopimuksen Roman kanssa. Hänestä maksettiin 11 miljoonan euron siirtokorvaus.Lyon confirm agreement with Roma for transfer of Miralem Pjanic Goal. Viitattu 9.9.2011.  Hän pelasi seurassa lopulta viisi kautta.

 Juventus 
Kesällä 2016 Pjanić siirtyi Juventukseen. Hän voitti seurassa neljä Italian-mestaruutta ja kahdesti Italian cupin. Vuonna 2017 hän pelasi Mestarien liigan loppuottelussa. Kausittain hän pelasi Serie A:ssa 30, 31, 31 ja 30 ottelua sekä teki maaleja viisi, viisi, kaksi ja kolme. Mestarien liigassa hän pelasi Juventuksen pelaajana 38 ottelua ja teki niissä neljä maalia, joista kaksi syyskuussa 2018 alkulohko-ottelussa espanjalaista Valenciaa vastaan Juventuksen voittaessa vierasottelunsa 0–2.

 Barcelona 

Syyskuussa 2020 Pjanić siirtyi espanjalaisseura Barcelonaan. Kaudella 2020–2021 hän pelasi 19 Espanjan liigan ottelua, joista kuusi ottelua avauskokoonpanossa. Mestarien liigassa hän pelasi joukkueensa kaikki kahdeksan ottelua ja niistä avauskokoonpanossa kuusi alkulohko-ottelua.

 Beşiktaş 
Syyskuussa 2021 Pjanić siirtyi turkkilaisseura Beşiktaşiin kauden 2021–2022 loppuun ulottuvalla lainasopimuksella. Tammikuussa 2022 Pjanić voitti Turkin supercupin. Pjanić pelasi Beşiktaşissa 20 sarjaottelua, joissa hän antoi kaksi maalisyöttöä. Kolmessa Mestarien liigan ottelussa hän antoi myös kaksi maalisyöttöä.

 Sharjah 
Pjanićin sopimus Barcelonassa purettiin syyskuussa 2022 ja hän siirtyi arabiemiraattilaiseen Sharjahiin kaksivuotisella sopimuksella.

 TsSKA Moskova 
Syyskuussa 2024 Pjanić teki yksivuotisen sopimuksen venäläisseura TsSKA Moskovan kanssa. Pjanićin siirto Venäjälle aiheutti kritiikkiä, sillä hän oli vuonna 2022 julkisesti kieltäytynyt pelaamasta Venäjää vastaan ystävyysottelussa Venäjän hyökättyä Ukrainaan. Pjanić pyysi anteeksi kahden vuoden takaisia kommenttejaan siirryttyään TsSKA Moskovaan.

Kaudella 2024–2025 Pjanić pelasi 16 Venäjän Valioliigan ottelua ja TsSKA:n voittamassa Venäjän cupissa hän pelasi yhdeksän ottelua. Hän pelasi täydet minuutit Venäjän cupin loppuottelussa Rostovia vastaan ja onnistui maalinteossa loppuottelun ratkaisseessa rangaistuspotkukilpailussa TsSKA Moskovan ensimmäisenä laukojana. Pjanićin sopimus TsSKA:n kanssa päättyi kesäkuun lopussa 2025, eikä TsSKA uusinut hänen sopimustaan.

 Uran päätös 
Pjanić ilmoitti 27. tammikuuta 2026 päättävänsä pelaajauransa.

 Maajoukkueura 
Pjanić teki ensiesiintymisensä Bosnia ja Hertsegovinan maajoukkueessa 20. elokuuta 2008 ottelussa Bulgariaa vastaan. MM-kilpailuissa 2014 hän pelasi joukkueensa kaikki kolme ottelua alusta loppuun ja teki yhden maalin Irania vastaan. 

Pjanić lopetti maajoukkueuransa toukokuussa 2024. Hän pelasi Bosnia ja Hertsegovinan maajoukkueessa vuosina 2008–2024 115 ottelua ja teki niissä 17 maalia.

 Lähteet 

 Aiheesta muualla 
 Pjanićin tilastot Ranskan liigan sivustolla

Luokka:Bosniahertsegovinalaiset jalkapalloilijat
Luokka:Luxemburgilaiset jalkapalloilijat
Luokka:Vuonna 1990 syntyneet
Luokka:Elävät henkilöt